
Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 6, 7 ir 8 punktais, 4 dalimi, Lietuvos Respublikos žemės įstatymo 17 straipsniu, įgyvendindama Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašą, patvirtintą Radviliškio rajono savivaldybės tarybos 2019 m. rugsėjo 26 d. sprendimu Nr. T-101 „Dėl Radviliškio rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, Radviliškio rajono savivaldybei nuosavybės teise priklausančios žemės perdavimo neatlygintinai ja naudotis tvarkos aprašą, patvirtintą Savivaldybės tarybos 2009 m. gruodžio 17 d. sprendimu Nr. T-877 „Dėl Radviliškio rajono savivaldybei nuosavybės teise priklausančių žemės sklypų perdavimo patikėjimo teise, perdavimo neatlygintinai jais naudotis, nuomos ir perleidimo tvarkų aprašų patvirtinimo“, atsižvelgdama į asociacijos „Kunigiškių bendruomenė“ 2025 m. birželio 24 d. prašymą ir į Radviliškio rajono savivaldybės administracijos 2025 m. rugpjūčio 25 d. raštą S-2589 (8.32) „Dėl sutikimo perduoti Savivaldybės turtą panaudos pagrindais asociacijai „Kunigiškių bendruomenė“, Radviliškio rajono savivaldybės taryba  nusprendžia:
. 	Perduoti asociacijai „Kunigiškių bendruomenė“ (kodas – 300551704) laikinai neatlygintinai valdyti ir naudotis panaudos pagrindais dešimties metų laikotarpiui Radviliškio rajono savivaldybei nuosavybės teise priklausantį, Radviliškio rajono savivaldybės administracijos patikėjimo teise valdomą:
. 111,06 kv. m ploto kultūros namų pastatą, esantį Liepų g. 20, Kunigiškių k., Šaukoto sen., Radviliškio r. sav., unikalus Nr. 7197-3020-6014, registro Nr. 40/124645, įsigijimo vertė – 899,85 Eur, likutinė vertė 2025 m. liepos 31 d. – 0,00 Eur;
. nekilnojamąjį turtą, esantį Liepų g. 22, Kunigiškių k., Šaukoto sen., Radviliškio r. sav.,  registro Nr. 40/21438:
. 	0,1256 ha ploto žemės sklypą, unikalus Nr. 4400-1233-5165, kadastrinis Nr. 7167/0002:115, įsigijimo vertė – 326,00 Eur;
. 	58,14 kv. m ploto bendruomenės namų pastatą, unikalus Nr. 7196-3007-1019, įsigijimo vertė – 576,63 Eur, likutinė vertė 2025 m. liepos 31 d. – 317,05 Eur;
. 	tvartą, unikalus Nr. 7196-3007-1062, užstatytas plotas – 34,00 kv. m, įsigijimo vertė – 337,23 Eur, likutinė vertė 2025 m. liepos 31 d. – 185,55 Eur; 
. 	kluoną, unikalus Nr. 7196-3007-1073, užstatytas plotas – 35,00 kv. m, įsigijimo vertė – 347,14 Eur, likutinė vertė 2025 m. liepos 31 d. – 190,91 Eur; 
. 	malkinę, unikalus Nr. 7196-3007-1095, užstatytas plotas – 34,00 kv. m, įsigijimo vertė – 337,23 Eur, likutinė vertė 2025 m. liepos 31 d. – 185,55 Eur; 
. 	ūkinį pastatą, unikalus Nr. 7196-3007-1051, užstatytas plotas – 12,00 kv. m, įsigijimo vertė – 118,91 Eur, likutinė vertė 2025 m. liepos 31 d. – 65,49 Eur; 
. 	kiemo statinius (šulinys, lauko tualetas), unikalus Nr. 7196-3007-1124, įsigijimo vertė – 0,11 Eur, likutinė vertė 2025 m. liepos 31 d. – 0,00 Eur.
. 	Nustatyti, kad šio sprendimo 1 punkte nurodytas turtas perduodamas tenkinti gyvenamosios vietovės bendruomenės viešuosius poreikius, teikti pagalbai, sietinai su užimtumo arba socialinės integracijos per vaikų ir suaugusiųjų kultūrinę veiklą skatinimu, žmonių fizinio aktyvumo poreikiams tenkinti per kūno kultūros ir sporto veiklos skatinimą.
. 	Įgalioti Radviliškio rajono savivaldybės administracijos:
. direktorių pasirašyti sprendimo 1 punkte nurodyto turto panaudos sutartį;
. Šaukoto seniūnijos seniūną perduoti sprendimo 1 punkte nurodytą turtą ir pasirašyti turto perdavimo ir priėmimo aktą.
. 	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų administraciniam teismui bet kuriuose šio teismo rūmuose.

. Projekto rengimą paskatinusios priežastys, parengto sprendimo projekto tikslai ir uždaviniai.
Projektas parengtas gavus asociacijos „Kunigiškių bendruomenė“ (toliau – bendruomenė) prašymą panaudos pagrindais perduoti kultūros namų pastatą, Liepų g. 20, Kunigiškių k., Šaukoto sen., Radviliškio r. sav., ir nekilnojamąjį turtą, esantį Liepų g. 22, Kunigiškių k.: 0,1256 ha ploto žemės sklypą (paskirtis – kita, naudojimo būdas – visuomeninės paskirties teritorijos), bendruomenės namų pastatą su priklausiniais.
Šį turtą bendruomenė panaudos pagrindais naudoja nuo 2006 m. (Liepų g. 20) ir nuo 2014 m. (Liepų g. 22). Turtą bendruomenė naudoja Kunigiškių ir aplinkinių kaimų gyventojams telkti, kurti saugią ir patogią gyvenamąją aplinką, vaikų dienos centro „Giliukai“ veiklai, organizuoja ekskursijas, švenčių minėjimus, sporto renginius, edukacinę veiklą, susitikimus su garbiais žmonėmis, rengia bendruomenės narių susirinkimus, rašo projektus. Patalpose bendruomenė įrengė treniruoklių salę, žaisloteką, mažą biblioteką. Šaukoto seniūnija informavo, kad bendruomenė savo lėšomis turtą prižiūri, atlieka einamąjį remontą (pakeitė kultūros namų langus, ir stogą, įvedė vandentiekį ir kanalizaciją, sutvarkė elektros instaliaciją, suremontavo išorės ir vidaus sienas, lubas; bendruomenė namų pastate išbetonavo grindis, pakeitė langus, sutvarkė elektros instaliaciją, įdėjo naujas šarvo duris, žemės sklypą aptvėrė medine ažūrine tvora). Bendruomenė taip papt ketina dalyvauti LR Žemės ūkio ministerijos skelbiamame projekte paramai gauti pagal veiklos sritį „Renginių organizavimas pagal nacionalinės paramos kaimo bendruomenių veiklai teikimo taisykles1“ (taip pat kituose projektuose), kur viena iš paraiškos pateikimo sąlygų yra, kad bendruomenė turtą valdytų ne mažiau kaip 5 metus po projekto įgyvendinimo.
Tikslas – sprendimo projekte nurodytą Savivaldybės turtą, kurį patikėjimo teise valdo ir naudoja Radviliškio rajono savivaldybės administracija, perduoti bendruomenei panaudos pagrindais 10 metų laikotarpiui Valstybės ir savivaldybių turto valdymo, naudojimo ir disponavimo juo įstatymo 14 straipsnio 2 dalies 6, 7 ir 8 punktuose nurodytiems tikslams įgyvendinti (tenkinti gyvenamosios vietovės bendruomenės viešuosius poreikius, teikti pagalbai, sietinai su užimtumo arba socialinės integracijos per vaikų ir suaugusiųjų neformalųjį švietimą ir kultūrinę veiklą skatinimu, tenkinti žmonių fizinio aktyvumo poreikius per kūno kultūros ir sporto veiklos skatinimą, projektinei veiklai, vaikų dienos centro veiklai).
. Projekto iniciatoriai (institucija, asmenys ar piliečių atstovai) ir rengėjai.
Projekto iniciatorius – Radviliškio rajono savivaldybės administracijos administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
. Kaip šiuo metu yra reguliuojami sprendimo projekte aptarti teisiniai santykiai.
Lietuvos Respublikos vietos savivaldos įstatymo 15 straipsnio 2 dalies 19 punktu nustatyta, kad išimtinė savivaldybės tarybos kompetencija yra savivaldybei nuosavybės teise priklausančio turto savininko funkcijų įgyvendinimas įstatymų nustatyta tvarka.
LR Valstybės ir savivaldybių turto valdymo, naudojimo ir disponavimo juo įstatymo (toliau – Turto valdymo įstatymas) 14 straipsnyje ir Savivaldybės turto perdavimo panaudos pagrindais tvarkos apraše, patvirtintame Savivaldybės tarybos 2019-09-26 sprendimu Nr. T-101, nustatyta:
. 	savivaldybės turtas gali būti perduodamas panaudos pagrindais asociacijos ne ilgesniam kaip 10 metų laikotarpiui ir tik Turto valdymo įstatymo 14 str. 2 dalyje nustatytiems veiklos tikslams;
. 	panaudos gavėjo pareiga savo lėšomis atlikti nekilnojamojo daikto einamąjį ar statinio kapitalinį remontą, kito ilgalaikio materialiojo turto remontą, apmokėti visas turto išlaikymo išlaidas.
Lietuvos Respublikos žemės įstatymo 17 straipsnyje ir Savivaldybei nuosavybės teise priklausančios žemės perdavimo neatlygintinai ja naudotis tvarkos apraše, patvirtintame Savivaldybės tarybos 2009-12-17 sprendimu Nr. T-877, nustatyta, kad Turto valdymo įstatymo 14 straipsnyje nurodytiems subjektams (tame tarpe ir asociacijoms), kuriems savivaldybės turtas (statiniai ar įrenginiai) panaudos pagrindais perduotas neatlygintinai naudotis, gali būti perduodami panaudos pagrindais laikinai neatlygintinai naudotis žemės sklypai, reikalingi šiems statiniams ar įrenginiams eksploatuoti (Savivaldybės žemės panaudos sutarties terminas negali būti ilgesnis už statinių ar įrenginių panaudos sutarties terminą).
. Kokios siūlomos naujos teisinio reguliavimo nuostatos, kokių teigiamų rezultatų laukiama.
Kunigiškių bendruomenė panaudos pagrindais perduotą turtą naudos asociacijos vykdomai veiklai: gyvenamosios vietovės bendruomenės viešųjų poreikių tenkinimui, užimtumo skatinimui per vaikų ir suaugusiųjų neformalųjį švietimą ir kultūrinę veiklą (organizuos ir vykdys kultūrinius ir švietėjiškus renginius, edukacijas, seminarus, vaikų dienos centro veiklą), žmonių fizinio aktyvumo skatinimui, vykdys projektinę veiklą.
. Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta.
Priėmus sprendimo projektą, neigiamų pasekmių nenumatoma.
. Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą.
Priėmus sprendimą, galiojančių teisės aktų keisti nereikės.
. Sprendimo projektui įgyvendinti reikalingos lėšos, finansavimo šaltiniai. 
Sprendimo įgyvendinimui Savivaldybės biudžeto lėšų nereikės.
. Sprendimo projekto rengimo metu gauti specialistų vertinimai ir išvados.
Sprendimo projektas suderintas su Savivaldybės administracijos direktoriumi, juristu, kalbininku, Šaukoto seniūnijos seniūnu, Investicijų ir turto valdymo skyriaus vedėju.
. Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
. Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
. Kiti, iniciatoriaus nuomone, reikalingi pagrindimai ir paaiškinimai. 
Pridedamas poveikio konkurencijai ir atitikties valstybės pagalbos reikalavimams vertinimo klausimynas.
. Pridedami dokumentai. 
. Poveikio konkurencijai ir atitikties valstybės pagalbos reikalavimams vertinimo tvarkos aprašo, patvirtinto LR Vyriausybės 2002-12-03 nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis“, nustatyta tvarka užpildytas 
2025-07-28 klausimynas Nr. 2025/K-6;
. Liepų g. 20 ir Liepų g. 22, Kunigiškių k., Radviliškio r. sav., nekilnojamojo turto registro išrašai;
. asociacijos „Kunigiškių bendruomenė“ 2025-06-24 prašymas;
. Savivaldybės administracijos Šaukoto seniūnijos 2025-07-24 raštas Nr. S-35.



Investicijų ir turto valdymo skyriaus vyriausioji specialistė			        Diana Skaburskienė
